প্রেস বিজ্ঞপ্তি ॥ দলীয় শৃংখলা ভঙ্গের দায়ে এবং দলের গঠনতন্ত্র পরিপন্থী কাজে জড়িত থাকার অভিযোগে নবীগঞ্জ উপজেলার ইনাতগঞ্জ ইউনিয়ন বিএনপির সভাপতি আবুল কালামকে দল থেকে বহিষ্কার করা হয়েছে। গত ২০ মার্চ রাত সাড়ে ১০টায় নবীগঞ্জ উপজেলা বিএনপির এক জরুরী সভায় আবুল কালাম আজাদকে দলের সকল প্রকার সদস্য পদ থেকে বহিস্কার করার সিদ্ধান্ত গৃহীত হয়। উপজেলা বিএনপির সাধারণ সম্পাদক মুজিবুর রহমান সেফু এক স্বাক্ষরিত প্রেস বিজ্ঞপ্তিতে এ তথ্য নিশ্চিত করেছেন। পাশাপাশি দলের বহিস্কৃতদের সাথে সম্পৃক্ত না হয়ে ১৯ দলীয় জোটের প্রার্থীদের পক্ষে ঐক্যবদ্ধভাবে কাজ করার আহ্বান জানানো হয়।